คือตอนนี้ดิฉันท้องได้18 สัปดาห์ ได้ทำการตรวจช่องคลอด เพื่อดูปากมดลูกให้ บอกว่า ปากมดลูกปกติ แต่มีรกเกาะตำ่่ ตอนนั้นได้แต่ฟังๆ ไม่ได้ถามอะไร แต่กลับมาบ้าน อ่านในกูลเกิ้ลก็เลยเกิดความกังวล คืออยากทราบว่าหากเราอายุครรภ์มากขึ้นยังมีโอกาสที่รกจะลอยขึ้นสูงอีกใช่ไหมคะ
สวัสดีค่ะ รกเกาะต่ำคือภาวะที่รกปิดขวางหรือคลุมปากมดลูกเพียงบางส่วนหรือปกคลุมทั้งหมด ซึ่งปกติรกจะอยู่ด้านบนของมดลูกและห่างจากปากมดลูก เมื่อถึงเวลาคลอด ปากมดลูกจะเปิดขยายออก ทำให้เส้นเลือดที่เชื่อมต่อระหว่างรกและมดลูกฉีดขาด มีเลือดออกมากทั้งก่อนหรือในขณะคลอดโดยหากพบในช่วงอายุครรภ์ต้นๆ คือยังไม่ใกล้คลอด เมื่อมดลูกขยายตัวขึ้น ตำแหน่งของรกอาจลอยสูงขึ้นไปได้ แต่ไม่เสมอไป ดังนั้นแพทย์อาจจะเฝ้าระวังเรื่องรกเกาะต่ำด้วยการทำอัลตราซาวน์ดูเป็นระยะ ถ้าช่วงใกล้คลอดจริง แล้วยังมีรกเกาะต่ำ แพทย์อาจพิจารณาผ่าคลอดแทน ควรถามสูตินรีแพทย์ที่ดูแลอีกครั้งค่ะ